Case ID: 1165413
Sentence 10: Kassasiya şikayətinin dəlilləri: x1 müdafiəçisi-vəkil Müdafiəçi kassasiya şikayəti verərək bildirmişdir ki, birinci instansiya məhkəməsi məhkəmə baxışına təqdim edilmiş bütün sübutları məhkəmə iclasında tədqiq etmədən məhkəmə istintaqını yekunlaşdırmış, müdafiə tərəfin sübutlarını tədqiq etməkdən qərəzli olaraq imtina etmiş, məhkəmə istintaqı zamanı sübutları CPM-nin 144-145-ci maddələrində nəzərdə tutulmuş qaydada yoxlayıb, qiymətləndirməmiş, ittiham hökmündə və qərarda ziddiyyətli və bir-birini inkar edən işin nəticəsi ilə maraqlı olan qərəzli şahidlərin ifadələrindəki yolverilməz məlumatlara və ekspert rəylərinə istinad etmiş, sübutları qiymətləndirərkən mühüm əhəmiyyət kəsb edən bütün faktiki halları cinayət prosessual məcəlləsində nəzərdə tutulmuş qaydada araşdırmamış, gəldiyi nəticələr işin faktiki hallarına uyğun olmamış, cinayət qanunu normasını düzgün tətbiq etməmiş, təqsirsizlik məsələsini həll edərək məhkəmə baxışının nəticələrinə dair bəraət hökmü çıxarmalı olduğu halda bunu etməmiş, cinayət prosesində müdafiə tərəfə cinayət təqibi ilə əlaqədar bütün halların tam, hərtərəfli və obyektiv araşdırdması üçün zəruri şəraiti təmin etməmiş, təqsirləndirilən şəxsin pozulmuş hüquqlarının və qanunu mənafelərinin bərpa edilməsinə yönəldilmiş vəsatətlərimizi əsassız və qanunsuz olaraq təmin etməməklə CPMnin 121.2-ci maddəsinin tələblərini pozmuş, hökmünün əsasını CPM-nin 351.3.3.-cü maddəsinin tələblərinə uyğun olaraq məhkəmə istintaqında tədqiq edilmiş mötəbər və mümkün sübutlar deyil, ibtidai istintaqda toplanmış və məhkəmə istintaqında tədqiq olunmamış şübhəli sübutlar təşkil etmiş, nəticədə cinayət törətməmiş şəxsi əsassız vəqanunsuz olaraq təqsirli bilib ittiham Aktının mətnini hökmünə köçürtməklə və şahidlərin ifadələrini təhrif etməklə həddən ağır ədalətsiz cəzaya məhkum etmişdir.